追夢人

《追夢人》係由羅大佑填詞、作曲、編曲同監製，鳳飛飛演唱。

簡介
1990年6月14日，香港電影《天若有情》喺香港上映，羅大佑為電影創作咗同名粵語主題曲《天若有情》，由李健達填詞，袁鳳瑛演唱。

1990年7月19日，電影喺台灣上映，羅大佑為原曲填上國語歌詞，歌曲改名為《青春無悔》，仍然係由袁鳳瑛演唱。

1991年1月4日，台灣女作家三毛逝世，羅大佑為咗紀念三毛，喺《青春無悔》中增改咗啲歌詞，成為《追夢人》。呢首歌同《青春無悔》嘅歌詞幾乎一模一樣，但係喺最後多加咗四句專門寫作家三毛嘅歌詞，而且重編重唱重新命名，特別邀請鳳飛飛演唱，並因為成為當時熱播嘅台視電視劇《雪山飛狐》片尾曲而走紅大陸。

1995年，出現咗台語版《斷夢曲》，由王武雄填詞，羅大佑同ok男女合唱團演唱。

2018年2月23日，張韶涵喺湖南衛視《歌手2018》第七期演唱《追夢人》，並攞到嗰集觀眾票選第六名。

2022年8月31日，由企鵝影視制作嘅中國大陸網絡劇《飛狐外傳》首播，亦重編《追夢人》作為主題曲，由金玟岐演唱。

鳳飛飛《追夢人》MV

1991年歌
國語歌